બીજી તરફ સરકારી ચોપડે નોંધાતા બેરોજગારોની સંખ્યા ઉત્તરોત્તર વધતી જાય છે. ૨૦૧૧માં ગુજરાતમાં ૮૯૯૪૦૪ બેરોજગારો નોંધાયા હતા. તે જ પ્રમાણે ૨૦૧૨માં ૮૭૬૯૫૨, ૨૦૧૩માં ૭૭૮૩૪૬, ૨૦૧૪માં ૭૩૯૬૧૫ અને ૨૦૧૫માં ૬૭૭૪૪૮ બેરોજગારો નોંધાયા હતા. આમ, ૨૦૧૧થી ૨૦૧૫ સુધીનાં પાંચ વર્ષમાં રાજ્ય સરકારના ચોપડે કુલ ૩૯૭૧૭૬૫ બેરોજગારો નોંધાયા છે. સરકારી ચોપડે નોંધાયેલા બેરોજગારો કરતાં ન નોંધાયેલા બેરોજગારોની સંખ્યા વધુ હોવાનો સ્વીકાર ખુદ રોજગાર નિયામકની કચેરીનાં સૂત્રો દ્વારા કરવામાં આવ્યો છે.